
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7Pc/18/2026 8826200752 21. 05. 2026 JUDr. Martina Melníková ECLI:SK:OSVT:2026:8826200752.2
Uznesenie Okresný súd Vranov nad Topľou v právnej veci navrhovateľky: A. A., nar. XX.XX.XXXX, bytom B. C. XXX, proti odporcovi: D. A., nar. XX.XX.XXXX, bytom B. C. XXX, o určenie otcovstva a úpravu práv a povinnosti k maloletému dieťaťu, takto rozhodol: I. Konanie z a s t a v u j e. II. Žiaden z účastníkov n e m á nárok na náhradu trov konania. odôvodnenie: 1. Navrhovateľka sa podaným návrhom domáhala určenia otcovstva a úpravy práv a povinnosti k maloletému dieťaťu. 2. Pred doručením návrhu odporcovi navrhovateľka zobrala svoj návrh na určenie otcovstva a úpravy práv a povinnosti k maloletému dieťaťu v celom rozsahu späť z dôvodu, že odporca verí, že je otcom maloletého dieťaťa. 3. Podľa § 29 ods. 1 zákona č. 161/2015 Z. z. Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. V zmysle § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. V zmysle § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Podľa čl. 12 CMP, súd postupuje v konaní tak, aby vec bola čo najrýchlejšie prejednaná a rozhodnutá, predchádza zbytočným prieťahom, koná hospodárne a bez zbytočného a neprimeraného zaťažovania účastníkov konania a iných osôb. 7. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 8. Vzhľadom na to, že navrhovateľka zobrala svoj návrh v celom rozsahu späť, pričom samotný návrh odporcovi nebol doručený, v súlade so zásadou podľa § 12 CMP bez doručenia späťvzatia návrhu odporcovi na vyjadrenie súd konanie zastavil. Taktiež súd nezistil žiaden dôvod na pokračovanie v konaní, nakoľko odporca je ako otec zapísaný v rodnom liste dieťaťa a verí, že je otcom maloletého dieťaťa.
9. O trovách konania súd rozhodol tak, že žiaden z účastníkom nemá nárok na náhradu trov konania ako to ustanovuje § 52 CMP, nakoľko súd nezistil dôvody, pre ktoré by mal účastníkom nárok na náhradu trov konania priznať. Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje na nesprávne (odvolacie dôvody) a čoho sa odvolateľ domáha( odvolací návrh ). Odvolacie dôvody možno meniť a dopĺňať až do rozhodnutia o odvolaní.

